ผมเคยติดซิฟิลิส ถ้าผมจำไม่ผิด 1:16 และมีอาการอวัยเพศเป็นแผล ผมก็ไปหาคุณ ได้ยามากินแผลก็เริ่มหาย และก็ฉีดยา ครั้งละ 2 เข็ม วันเสาร์ต่อสัปดาห์ 3 ครั้ง จนจบแต่คุณนัดไปตรวจเลือด แต่ผมไม่ได้ไป น่าจะ 1 ปีได้แล้วครับ ผมไม่มีอะไรผิดปกติเลยนะครับ แต่ผมกังวลว่า ผมกลัวอยู่ระยะแฝงอะครับ เป็นไปได้ไหมครับ
สวัสดีค่ะ ซิฟิลิสนั้นเป็นโรคติดต่อทางเพศสัมพันธ์อย่างหนึ่งที่เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษาหลังรักษาควรจะกลับไปเจาะเลือดติดตาม เพื่อให้ทราบว่าหายแล้ว ไม่อยู่ในระยะแพร่เชื้อหรือลุกลามของโรค ที่ถ้าปล่อยทิ้งไว้จะมีผลเสียต่อร่างกายในระยะยาวได้ บางครั้งจะไม่มีอาการจนกว่าจะถึงระยะท้ายๆของโรคแล้วแนะนำกลับไปพบแพทย์เพื่อตรวจเลือดซ้ำอีกครั้งว่าได้หายขาดจากยาที่เคยได้หรือยังค่ะ